舒汀

舒汀（），字紹安，號雲川，福建福州府侯官縣人，民籍，明朝政治人物。

 生平 
嘉靖十三年（1534年）甲午科福建鄉試第八十九名舉人。嘉靖十四年（1535年）中式乙未科會試第二百四十八名，登第三甲第十三名進士。授官行人司行人。十六年選授山西道監察御史，清理长芦盐课，出按直隸、浙江，二十二年监癸卯科浙江乡试，政績卓著。返京，彈劾兵部尚書毛伯溫置酒會客，不憂邊事，世宗怒罷伯溫官職《明史·卷一百九十八》：二十三年秋，顺天巡抚朱方以防秋毕请撤客兵。未几，寇大入，直逼畿辅。帝震怒，并械总督翟鹏遣戍，毙方杖下。御史舒汀言，方止议撤蓟兵，而并撤宣、大，则（毛）伯温与职方郎韩最也。帝遂削伯温籍，杖最八十，戍极边。伯温归，疽发背卒。穆宗立，复官，赐恤。天启初，追谥襄懋。。嚴嵩忌之，二十三年十一月出为雲南按察司副使，又以考察謫為判官，歸乡三月而卒，年四十八。乾隆《福州府志》：舒汀，字紹安，侯官人。嘉靖乙未進士。以行人選監察御史，按南直隸，鋤擊奸豪，風裁赫著。尋按浙江，懸令市中，禁官吏抑取常例並和買者，俾民執以聞。時一郡倅市帛於民，汀於其白事畢，問曰：「昨市帛，有之乎？」倅惶恐謝：「非敢侵民，特平直易耳。」汀笑曰：「良然。」自是群吏貴勢奪魄，浙父老相傳，聞汀名可止兒啼。使還台，會邊警告急，世宗為旰食。兵部尚書毛伯溫置酒會客，汀劾其不憂邊事，上怒罷伯溫。嚴嵩忌之，出為雲南副使，又以大計謫為判官，尋卒。萬曆《府志》

 家族 
曾祖舒德懋；祖父舒坦；父舒欽，贈文林郎山西道监察御史；母趙氏。永感下。兄淮、江、弟阳和。叔父舒釗，以易经弘治甲子魁乡榜，为处州龙泉知县。

參考資料
龚用卿《雲南按察副使雲川舒君墓誌銘》
（清）張廷玉等，《明史》，中華書局點校本。
（清）徐景熹主修，《福州府志》，福州市地方志编纂委员会整理，2001年7月。

参考文献

Category:嘉靖十三年甲午科福建鄉試舉人
Category:明朝行人司行人
Category:明朝山西道監察御史
Category:明朝雲南按察司副使
Category:明朝通判
Category:福州人
T